钦定古今图书集成/理学汇编/字学典/第154卷 > 《宋米芾砚史》 > 《唐州方城县葛仙公岩石》
## 钦定古今图书集成/理学汇编/字学典/第154卷 > 《宋米芾砚史》 > 《唐州方城县葛仙公岩石》

石理，向日视之，如玉莹如鉴光，而著墨如澄泥不滑，
稍磨之，墨已下而不热生泡。生泡者，胶也。古墨无泡，
胶力尽也。若石滑磨久墨下迟，则两刚生热，故胶生
泡也。此石既不热，良久墨发生光，如漆如油，有艳不
渗也。岁久不乏，常如新成，有君子一德之操。色紫可
爱，声平而有韵，亦有澹青白色，如月如星而无晕。此
石近出始见十馀枚矣。